છેલ્લા દોઢ મહિનામાં ઉત્તર પ્રદેશ ભાજપના પ્રભારી ઓમપ્રકાશ માથુરે સ્વામીપ્રસાદ મૌર્યની ભાજપના અધ્યક્ષ અમિત શાહ સાથે બે વખત મુલાકાત કરાવી હતી. મૌર્યના ભાજપમાં પ્રવેશની તમામ તૈયારીઓ ઓમ માથુરે કરી હતી. ઓમ માથુર સારી રીતે જાણે છે કે ઉત્તર પ્રદેશ ભાજપના અધ્યક્ષ કેશવપ્રસાદ મૌર્ય બિલકુલ ઇચ્છતા નથી કે સ્વામીપ્રસાદ મૌર્ય ભાજપમાં જોડાય. ઉત્તર પ્રદેશ ભાજપના અધ્યક્ષે સ્વામીપ્રસાદ મૌર્યના ભાજપના પ્રવેશને લઇને પોતાની નારાજગી કેન્દ્રીય નેતૃત્વ સમક્ષ વ્યકત કરી દીધી છે.